wannaphong/clean_thaiwikipedia huggingface dataset:
# วิทยาลัยศรีอีสาน (คณาสวัสดิ์อุทิศ)
วิทยาลัยศรีอีสาน (คณาสวัสดิ์อุทิศ) (เดิมชื่อ วิทยาลัยคณาสวัสดิ์) เป็นสถาบันอุดมศึกษาเอกชนในประเทศไทย ตั้งอยู่ที่ใกล้เคียงกับมหาวิทยาลัยมหาสารคามการล้อมปราบ 6 ตุลา 19 ที่ มหาสารคาม อำเภอเมืองมหาสารคาม จังหวัดมหาสารคาม ก่อตั้งขึ้นเมื่อปี พ.ศ. 2522ประกาศทบวงมหาวิทยาลัย เรื่อง การจัดตั้งวิทยาลัยเอกชน ปัจจุบันเลิกกิจการไปแล้ว โดยการถูกเพิกถอนใบอนุญาตจัดตั้ง เมื่อพ.ศ. 2533ประกาศทบวงมหาวิทยาลัย เรื่อง เพิกถอนใบอนุญาตให้จัดตั้งวิทยาลัยศรีอีสาน (คณาสวัสดิ์อุทิศ)

 ประวัติ 
วิทยาลัยศรีอีสาน (คณาสวัสดิ์อุทิศ) เป็นสถาบันอุดมศึกษาเอกชน ที่ได้รับอนุญาตจากทบวงมหาวิทยาลัย ตามพระราชบัญญัติสถาบันอุดมศึกษาเอกชน พ.ศ. 2522 ให้ก่อตั้งได้เมื่อวันที่ 23 กุมภาพันธ์ พ.ศ. 2522 โดยมีจิระศักดิ์ คณาสวัสดิ์ ชาวจังหวัดมหาสารคามเป็นผู้รับใบอนุญาตจัดตั้ง ปัญญา ปุยเปีย อดีตอาจารย์มหาวิทยาลัยศรีนครินทรวิโรฒ มหาสารคามและเป็นอธิการบดีคนแรก วิทยาลัยศรีอีสานเป็นสถาบันอุดมศึกษาเอกชนแห่งแรกของภาคอีสาน

ต่อมาในปี 2530 ได้มีการโอนกิจการไปยังมูลนิธิอภิธรรมมหาธาตุวิทยาลัย ภายหลังมีเกิดปัญหาในการบริหารจัดการทรัพย์สินขึ้น ทบวงมหาวิทยาลัยจึงมีคำสั่งที่ 19/2530 ลงวันที่ 9 กุมภาพันธ์ 2530 และคำสั่งที่ 20/2530 ลงวันที่ 11 กุมภาพันธ์ 2530 แต่งตั้งคณะกรรมการเข้าควบคุมวิทยาลัยคณาสวัสดิ์ ตามความในมาตรา 75 แห่งพระราชบัญญัติสถาบันอุดมศึกษาภาคเอกชน พ.ศ. 2522 และแต่งตั้ง ดร. กวี อิศรวรรณ ดำรงตำแหน่งอธิการบดีแทนนางนิตยา ศรีปัดถา อธิการบดีคนเดิมที่ต้องพ้นจากหน้าที่ตามความในมาตรานี้ จนในที่สุดจึงได้เพิกถอนใบอนุญาตจัดตั้ง ในปี 2533 เนื่องจากจัดการศึกษาเสื่อมลงจากมาตรฐานที่รับรองไว้ ไม่ปฏิบัติตามกฎหมายและฝ่าฝืนหลักเกณฑ์ของทบวงมหาวิทยาลัย ไม่งดรับนักศึกษาตามคำสั่งทบวงมหาวิทยาลัย และจัดให้ภิกษุสามเณรเข้าศึกษาซึ่งขัดต่อมติมหาเถรสมาคม

 หลักสูตร 
วิทยาลัยศรีอีสาน เปิดทำการเรียนการสอนในระดับปริญญาตรี 5 คณะ ได้แก่https://accreditation.ocsc.go.th/accreditation/search/curriculum
คณะเกษตรศาสตร์
หลักสูตรเทคโนโลยีการเกษตรบัณฑิต
สาขาเทคโนโลยีการผลิตพืช
สาขาเทคโนโลยีการผลิตสัตว์
หลักสูตรประกาศนียบัตรวิชาชีพชั้นสูง
สาขาพืชไร่
สาขาเศรษฐศาสตร์การเกษตร
คณะนิติศาสตร์
หลักสูตรนิติศาสตรบัณฑิต
สาขานิติศาสตร์
คณะบริหารธุรกิจ
หลักสูตรบริหารธุรกิจบัณฑิต
สาขาการตลาด
สาขาการบัญชี
หลักสูตรประกาศนียบัตรวิชาชีพชั้นสูง
สาขาการตลาด
สาขาการบัญชี
สาชาการเลขานุการ
คณะวิทยาศาสตร์
หลักสูตรวิทยาศาสตรบัณฑิต
สาขาคณิตศาสตร์
คณะศิลปศาสตร์
หลักสูตรศิลปศาสตรบัณฑิต
สาขาประวัติศาสตร์
สาขาภาษาไทย
สาขาภาษาอังกฤษ
# อ็อทโท กึนเชอ
อ็อทโท กึนเชอ  เป็นนายทหารระดับกลางในหน่วยวัฟเฟิน-เอ็สเอ็สของนาซีเยอรมนีในระหว่างสงครามโลกครั้งที่สอง. เขาเป็นสมาชิกในหน่วยกองพลเอ็สเอ็สไลพ์ชตันดาร์เทอ (SS Division Leibstandarte) ก่อนที่เขาจะมาเป็นนายทหารคนสนิทส่วนตัวของอดอล์ฟ ฮิตเลอร์ กึนเชอถูกจับเป็นเชลยศึกโดยทหารของกองทัพแดงในกรุงเบอร์ลินเมื่อวันที่ 2 พฤษภาคม ค.ศ. 1945 หลังจากถูกนำตัวไปขังในเรือนจำและค่ายกักกันแรงงานต่าง ๆ ในสหภาพโซเวียต เขาได้รับการปล่อยตัวจากเรือนจำที่เบาท์เซิน (Bautzen) เมื่อวันที่ 2 พฤษภาคม ค.ศ. 1956

กึนเชอเป็นหนึ่งในบุคคลที่อยู่ในฟือเรอร์บุงเคอร์ในช่วงวินาที่สุดท้ายของฮิตเลอร์และจักรวรรดิไรช์ที่สาม เขาได้รับมอบหมายครั้งสุดท้ายจากฮิตเลอร์ว่าเมื่อเขาและเอฟา เบราน์ ผู้เป็นภรรยาได้กระทำอัตวินิบาตกรรมไปแล้ว ให้ทำการเผาศพเสียมิให้เหลือร่องรอยเพื่อไม่ให้ทหารรัสเซียนำไปกระทำยำยีและแห่ประจาน หลังจากนั้นเขาได้แต่คอยยืนเฝ้าที่หน้าห้องของฮิตเลอร์ตลอดเวลาจนกระทั่งเสียงปืนได้ดังหนึ่งนัด เขาได้เข้าไปในห้องซึ่งได้พบเห็นศพฮิตเลอร์และเบราน์จึงได้ออกจากห้องเพื่อแจ้งไปยังทุกคนที่อยู่ในฟือเรอร์บุงเคอร์รับทราบ หลังจากนั้นก็ได้ทำการขนศพออกไปยังข้างนอกของบังเกอร์และทำการเผาศพตามคำสั่งเสีย หลังจากถูกจับกุมตัว เขาได้ถูกสอบสวนจากเจ้าหน้าที่ทหารจากโซเวียตในฐานะพยานสำคัญที่อยู่ในฟือเรอร์บุงเคอร์ในช่วงที่ฮิตเลอร์ฆ่าตัวตายและทำการเตรียมเอกสารรายงานเพื่อส่งรายงานไปยังโจเซฟ สตาลิน รายงานนี้ได้รับการเผยแพร่ในรูปแบบในหนังสือ เมื่อ ค.ศ. 2005 ในชื่อ The Hitler Book: The Secret Dossier Prepared for Stalin from the Interrogations of Hitler's Personal Aides

กุนเชอร์เสียชีวิตด้วยภาวะหัวใจล้มเหลวใน ค.ศ. 2003 ที่บ้านของเขาที่เมืองโลมาร์ รัฐนอร์ทไรน์-เว็สท์ฟาเลิน เขามีบุตรชายสามคน

รางวัลและเครื่องประดับอิสริยยศ
เหรียญสำหรับผู้ที่ได้รับบาดเจ็บจากการสู้รบ (Wound Badge in Silver)
เหรียญป้ายทหารราบจู่โจม (Infantry Assault Badge)
เหรียญกางเขนเหล็กชั้นสอง
เหรียญกางเขนเหล็กชั้นหนึ่ง
# ฌัก เอแบร์
ฌัก-เรอเน เอแบร์  เป็นนักหนังสือพิมพ์ชาวฝรั่งเศส เป็นผู้ก่อตั้งหนังสือพิมพ์ ลาแปร์ดูว์แชน  ซึ่งเป็นหนังสือพิมพ์ลัทธิหัวรุนแรงในช่วงการปฏิวัติฝรั่งเศสDoyle, William (1989); The Oxford History of the French Revolution; Clarendon Press; ISBN 0-19-822781-7. See p.227: "[Hébert] was himself a journalist... producer of the increasingly popular Père Duchesne."  และทำให้เขาเป็นผู้นำของกลุ่มเอแบร์ (Hébertist)

ในวันที่ 17 กรกฎาคม ค.ศ. 1791 เขาเป็นหนึ่งในบุคคลที่ร่วมการชุมนุมที่ช็องเดอมาร์สในกรุงปารีสเพื่อร่วมลงนามเรียกร้องให้พระเจ้าหลุยส์ที่ 16 ลงจากบัลลังก์ และเกิดการสังหารหมู่ที่นำโดยกองทหารของลาฟาแย็ต หลังวันนั้น หนังสือพิมพ์ ลาแปร์ดูว์แชน ได้เขียนโจมตีลาฟาแย็ต, มีราโบ และบายี อย่างรุนแรง ต่อมาหลังแผนหลบหนีสู่วาแรนของพระเจ้าหลุยส์ล้มเหลว เอแบร์ก็เขียนโจมตีทั้งพระเจ้าหลุยส์และพระสันตะปาปาปิอุสที่ 6

ระหว่าง 31 พฤษภาคม-2 มิถุนายน ค.ศ. 1793 คณะผู้ประท้วงที่นำโดยเอแบร์ ได้เดินทางไปประท้วงด้านนอกของสภา เรียกร้องให้มีการกวาดล้างระบบการเมืองและระบบราชการแบบเดิม และเรียกร้องให้ลดราคาขนมปังลง ด้วยการสนับสนุนจากกองทัพ ก็ได้ส่งทหารเข้าจับกุม 31 ผู้นำของกลุ่มฌีรงแด็งซึ่งรวมถึงฌัก ปีแยร์ บรีโซ ภายหลังการจับกุมครั้งนี้ก็ทำให้สโมสรฌากอแบ็งเข้ามามีอำนาจควบคุมคณะกรรมาธิการความปลอดภัยส่วนรวมในวันที่ 10 มิถุนายน เป็นจุดเริ่มต้นการปกครองแบบเบ็ดเสร็จ ไม่กี่เดือนต่อมา เอแบร์ได้ต่อต้านแนวคิดเทวัสนิยมของรอแบ็สปีแยร์ เขาได้ทำการเคลื่อนไหวเพื่อขจัดอิทธิพลของคริสตจักรออกไปจากสังคม โดยต่อต้านกิจกรรมของศาสนาคริสต์ทุกรูปแบบ เอแบร์ได้เริ่มเขียนโจมตีรอแบ็สปีแยร์

หลังขัดแย้งกับรอแบ็สปีแยร์รวมถึงสมาชิกฌากอแบ็งหลายคน พวกฌากอแบ็งในรัฐบาลก็ได้สั่งทหารเข้าจับกุมผู้นำกลุ่มเอแบร์ทั้งหมดในคืนวันที่ 13 มีนาคม ค.ศ. 1794 ทั้งหมดถูกพิพากษาประหารชีวิต การประหารโดยกิโยตีนมีขึ้นในวันที่ 24 มีนาคม ค.ศ. 1794Doyle (1989); p.270. |"The trial took place on 21–4 March, its result a foregone conclusion. Among those who went to the scaffold with Pere Duchesne on the afternoon of the twenty-fourth were Vincent, Ronsin, and the leader of section Marat, Momoro." เอแบร์เป็นลมหลายครั้งระหว่างเส้นทางไปยังแท่นประหารPage 27 BBC History Magazine, September 2015
# ไอ้หนุ่มหมัดเมา ภาคหมัดวานร
ไอ้หนุ่มหมัดเมา ภาคหมัดวานร (,) นำแสดงโดย หลิว เจียเหลียง, หวู จิ่ง, ชานนอน เหยา, ไฉ่ กวนชุน กำกับโดย หลิว เจียเหลียง ออกฉายเมื่อกลางปี ค.ศ. 2002

thumb|ปกดีวีดีภาพยนตร์

 เนื้อเรื่อง 
อาจารย์เหวินเบียว แห่งสำนักคุ้มภัย เชนหยวน ได้มาเจอชายคนหนึ่งกำลังจะขโมยม้า ทั้งสองได้เกิดการปะทะกัน ในที่สุดชายคนนั้นก็สารภาพว่าตนเอง คือ ตำรวจชื่อฮังยี่หู แต่ที่ต้องมาขโมยม้าก็เพื่อจะนำไปจับคนร้าย หลังจากกลับมาที่สำนัก เหวินเบียวพบว่าน้องชายของเขา เหวินเบา ลักลอบค้ากัญชา เหวินเบียวสั่งให้น้องชายของเขาเข้ามอบตัว แต่ภรรยาของเหวินเบาได้คุกเข่าขอร้อง ด้วยความสงสาร เหวินเบียวจึงยอมทำเป็นไม่รู้ไม่เห็น โดยหารู้ไม่ว่าการลักลอบค้ากัญชาในครั้งนี้ เหวินเบาได้ร่วมมือกับหยูไห่หยาง หัวหน้าคุ้มภัยของสำนัก
จากเหตุการณ์ครั้งนั้นทำให้เหวินเบาและหยูไห่หยาง คิดที่จะกำจัดเหวินเบียว จีงได้วางแผนลอบทำร้ายเหวินเบียวจนได้รับบาดเจ็บสาหัส ทั้งสองคิดว่าเหวินเบียวเสียชีวิตแล้ว จึงนำไปโยนทิ้งในแม่น้ำ แต่ได้มีหญิงสาวชื่อเซ้าหมินมาพบเข้า จึงได้ช่วยชีวิตเขาไว้
ตระกูล เฉิน เป็นครอบครัวที่ร่ำรวย เฉินเจี่ยพยายามที่จะศึกษาวิทยายุทธ์ที่มีชื่อว่า หมัดวานร เฉินเจี่ยมีอาแท้ๆ คนหนึ่งชื่ออาเดะ ซึ่งมีอายุไล่เลี่ยกับเฉินเจี่ย ทั้งสองจึงสนิทกันเหมือนพี่น้อง วันหนึ่งทั้งสองคนได้ร่วมมือกันวางแผนโกหกพ่อของเฉินเจี่ย เพื่อหาทางไปเมืองหลวง เมื่อมาถึงเมืองหลวง เฉินเจี่ยได้พบกับเซ้าหมิน ซึ่งมีความเชี่ยวชาญในการใช้หมัดวานร ทั้งสองจึงพยายามสะกดรอยตาม เพื่อต้องการรู้ที่มาของหมัดวานร

 นักแสดงนำ 
 หลิว เจียเหลียง รับบท อาจารย์เหวินเปียว
 เล่า หวิงกิน รับบทเหวินเบา
 ชานนอน เหยา รับบท เซ้าหมิน
 ไฉ่ กวนชุน รับบท หยูไห่หยาง
 กอร์ดอน หลิว รับบท ตำรวจหังยี่หู
 หลี่ ไห่เถา

แหล่งข้อมูลอื่น
# ไดแอซิแพม
ไดแอซิแพม (Diazepam) หรือชื่อทางการค้าคือ แวเลียม (Valium) เป็นยาในกลุ่มเบ็นโซไดอาเซพีน มีฤทธิส่งผลให้สงบจิตใจลง ใช้ในการรักษาโรควิตกกังวล, โรคสั่นเพ้อเหตุขาดสุรา, โรคสั่นเพ้อเหตุขาดเบ็นโซไดอาเซพีน, อาการกล้ามเนื้อกระตุก, อาการชัก, โรคนอนไม่หลับ และกลุ่มอาการขาอยู่ไม่สุข การใช้ยาชนิดนี้อย่างต่อเนื่องอาจส่งผลให้เกิดอาการหลง ๆ ลืม ๆ  สามารถรับยานี้ได้โดยวิธีรับประทาน, สอดใส่เข้าสู่ไส้ตรง, ฉีดเข้ากล้ามเนื้อ หรือฉีดเข้าสู่หลอดเลือดดำ หากใช้วิธีฉีดเข้าหลอดเลือดจะออกฤทธิ์ใน 1 ถึง 5 นาที หากใช้วิธีรับประทาน จะออกฤทธิ์ภายใน 40 นาที

อาการข้างเคียงทั่วไปของการใช้ยาไดแอซิแพมได้แก่ ง่วงนอน, มองไม่ชัด ส่วนอาการข้างเคียงระดับรุนแรงซึ่งมีโอกาสเกิดขึ้นได้ยากนั้น ได้แก่ การฆ่าตัวตาย, หายใจลำบาก หากผู้ป่วยโรคลมชักใช้ยานี้บ่อยเกินไปจะเพิ่มความเสี่ยงจากอาการชัก การใช้ยานี้ในระยะยาวอาจก่อให้เกิดภาวะดื้อยาและเกิดอาการเสพติดยา การเลิกยาในทันทีเป็นอันตรายอย่างมากในผู้ป่วยที่ใช้ยาระยะยาว โดยจะส่งผลให้เกิดปัญหาด้านการรู้คิดไปเป็นเวลากว่าครึ่งปี

ไดแอซิแพมเป็นหนึ่งในยาที่ถูกสั่งจ่ายมากที่สุดตั้งแต่เริ่มการจ่ายในปี ค.ศ. 1963 โดยเป็นยาที่ขายดีที่สุดในสหรัฐอเมริการะหว่างปี ค.ศ. 1968 ถึง 1982 โดยในปี ค.ศ. 1978 เพียงปีเดียวสามารถขายได้กว่าสองพันล้านเม็ด ยานี้ยังได้รับการขึ้นทะเบียนเป็นยาหลักขององค์การอนามัยโลก ยานี้ไม่เหมาะสมต่อสตรีมีครรภ์และสตรีให้นมบุตร
# ยูจีน เซอร์นัน
ยูจีน แอนดรูว์ "จีน" เซอร์นัน (14 มีนาคม พ.ศ. 2477 – 16 มกราคม พ.ศ. 2560) เป็นนักบินอวกาศชาวอเมริกัน ผู้ซึ่งเป็นบุคคลลำดับที่ 11 และสุดท้ายที่เดินบนดวงจันทร์ เขาเดินทางไปอวกาศทั้งหมดสามครั้ง ได้แก่ ไปกับยานเจอมินี 9A ในเดือนมิถุนายน พ.ศ. 2509 ยานอะพอลโล 10 ในเดือนพฤษภาคม พ.ศ. 2512 และยานอะพอลโล 17 ในเดือนธันวาคม พ.ศ. 2515

เซอร์นันถึงแก่กรรมในโรงพยาบาลเมืองฮิวสตัน วันที่ 16 มกราคม พ.ศ. 2560 อายุ 82 ปี
# เจ้าชายช็องว็อน
เจ้าชายช็องว็อน (ฮันจา: 定遠君, ฮันกึล: 정원군) หรือในภายหลังการสิ้นพระชนม์ ทรงได้รับการสถาปนาพระอิสริยยศและพระบรมราชอิสริยยศเป็น แทว็อนกุนช็องว็อน (ฮันจา: 定遠大院君, ฮันกึล: 정원대원군) และ พระเจ้าว็อนจงแห่งโชซ็อน (ฮันจา: 元宗, ฮันกึล: 원종) ตามลำดับ 

 พระประวัติ 
เจ้าชายช็องว็อนประสูติเมื่อวันที่ 2 สิงหาคม ค.ศ. 1580 ที่ พระราชวังคย็องบก มีพระนามเดิมว่า ลีบู เป็นพระราชโอรสใน พระเจ้าซ็อนโจ พระราชาลำดับที่ 14 ที่ประสูติแต่ พระสนมอินบิน จากตระกูลคิมแห่งซูวอน พระสนมองค์โปรด

ใน ค.ศ. 1604 เจ้าชายช็องว็อนได้รับการเลื่อนพระอิสริยยศเนื่องจากพระองค์ได้พาพระเจ้าซ็อนโจพระราชบิดาหนีภัยสงครามระหว่างสงครามรุกรานเกาหลีของญี่ปุ่น

 สิ้นพระชนม์ 
เจ้าชายช็องว็อนสิ้นพระชนม์เมื่อวันที่ 29 ธันวาคม ค.ศ. 1619 หรือ 4 ปีก่อนที่องค์ชายนึงยางผู้เป็นพระโอรสจะขึ้นสืบราชบัลลังก์เป็น พระเจ้าอินโจ ขณะมีพระชนมายุเพียง 39 พรรษา

 พระราชวงศ์ 
 พระบิดา : พระเจ้าซ็อนโจ (King Seonjo of Joseon) (26 พฤศจิกายน ค.ศ. 1558 — 16 มีนาคม ค.ศ. 1608)
 พระอัยกา : ลีโช เจ้าชายท็อกฮึง (Prince Deokheung) (2 เมษายน ค.ศ. 1530 — 14 มิถุนายน ค.ศ. 1559)
 พระอัยยิกา : เจ้าหญิงพระชายาฮาดง จากตระกูลจองแห่งฮาดง (Grand Princess Consort Hadong of the Hadong Jeong Clan) (23 กันยายน ค.ศ. 1522 — 24 มิถุนายน ค.ศ. 1567)

 พงศาวลี
# มิดาโซแลม
มิดาโซแลม (Midazolam) หรือชื่อทางการค้าคือ เวอร์เซด (Versed) เป็นยาในกลุ่มเบ็นโซไดอาเซพีนออกฤทธิผ่านกรดแกมมาอะมิโนบิวทีริก ใช้สำหรับทำให้สลบ, ใช้เป็นยาระงับประสาท, รักษาอาการนอนไม่หลับ และรักษาภาวะกายใจไม่สงบ ผู้คนมักใช้ยานี้เป็นยานอนหลับและลดความวิตกกังวล การใช้ยานี้ส่งผลให้ความสามารถในการจำแย่ลง  ยานี้ยังเป็นประโยชน์อย่างมากในการระงับอาการชัก  สามารถรับยานี้ได้โดยวิธีรับประทาน, ฉีดเข้ากล้ามเนื้อ, ฉีดเข้าหลอดเลือดดำ, สูดดม หรือรับเป็นสายละลายผ่านท่อน้ำเกลือ หากใช้วิธีฉีดเข้าหลอดเลือดจะออกฤทธิภายในห้านาที หากเป็นการฉีดเข้ากล้ามเนื้อจะออกฤทธิในสิบห้านาที และจะออกฤทธิเป็นเวลาหนึ่งถึงหกชั่วโมง

ผลข้างเคียงจากการใช้ยามิดาโซแลม ได้แก่ หายใจลำบาก, ความดันโลหิตต่ำ และง่วงนอน หากใช้ยานี้ในระยะยาวอาจเกิดภาวะดื้อยาและการเสพติด สตรีมีครรภ์ควรงดใช้ยานี้ สตรีให้นมบุตรสามารถใช้ได้ในปริมาณจำกัด มีดาโซแลมเป็นยาที่ถูกขึ้นทะเบียนเป็นยาหลักขององค์การอนามัยโลก
# จอห์น รูนีย์
จอห์น ริชาร์ด รูนีย์ (เกิด 17 ธันวาคม พ.ศ. 2533) เป็นนักฟุตบอลชาวอังกฤษ ปัจจุบันลงเล่นให้แก่บาร์โรว์ 

จอห์น รูนี่ย์ เกิดใน ลิเวอร์พูล ในอังกฤษ โดยเขาเป็นน้องชายของอดีตกัปตันทีมชาติอังกฤษ เวย์น รูนี่ย์ ถึงแม้ว่าเขาจะเกิดในอังกฤษและพี่ชายของเขาจะลงเล่นให้แก่อังกฤษแต่ตัวเขาปรารถนาที่จะรับใช้ ทีมชาติสาธารณรัฐไอร์แลนด์ ในระดับนานาชาติ

สถิติอาชีพ
J. ROONEY Summary Soccerway.com สืบค้นเมื่อ 22 กรกฎาคม ค.ศ. 2020

+ การลงเล่นและทำประตูในแต่ละสโมสร, ฤดูกาล และการแข่งขันสโมสรฤดูกาลลีกถ้วยในประเทศลีกคัพอื่น ๆรวมลีกลงเล่นประตูลงเล่นประตูลงเล่นประตูลงเล่นประตูลงเล่นประตูแมคเคิลสฟิลด์ ทาวน์2007–08ลีกทู20000000202008–091421010001622009–1025110101ลงเล่นใน อีเอฟแอลโทรฟี1282รวม413202011464นิวยอร์กเร็ดบุลส์2011เมเจอร์ลีกซอกเกอร์5021–0071ออร์แลนโดซิตี2012ยูไนเต็ดซอกเกอร์ลีก9200–0092บาร์นสลีย์2012–13อีเอฟแอลแชมเปียนชิป000000–00บิวรี2013–14อีเอฟแอลลีกทู3000100040เชสเตอร์ (ยืมตัว)2013–14คอนเฟเรนซ์ พรีเมียร์4100–1ลงเล่นใน เอฟเอโทรฟี051เชสเตอร์ 21400–2ลงเล่นใน เชชเชอร์ซีเนียร์คัพ32372014–15461140–2052112015–16เนชันนัลลีก411010–6ลงเล่นใน เอฟเอโทรฟี และ เชชเชอร์ซีเนียร์คัพ04810รวม1122650––8312529เร็กซ์แฮม2016–17เนชันนัลลีก331100–003311ไกส์ลีย์ (ยืมตัว)2016–17เนชันนัลลีก7100–0071ไกส์ลีย์2017–1831532–1ลงเล่นใน เอฟเอโทรฟี0357รวม38632––10428บาร์โรว์2018–19เนชันนัลลีก441010–1ลงเล่นใน เอฟเอโทรฟี045102019–20371710–1ลงเล่นใน เอฟเอโทรฟี03817รวมทั้งหมด324751433010432475
# มะเขือขื่น
มะเขือขื่น  เป็นพืชพื้นเมืองในเอเชีย เป็นพืชสมุนไพรในอินเดีย Michel H. Porcher , Know your eggplants - Part 4:The related Nightshadesมีขนและหนามปกคลุมตามลำต้น ใบเดี่ยว ผิวใบทั้งสองด้านมีหนามและขนรูปดาว ดอกเดี่ยวหรือดอกช่อ ออกตามซอกใบ กลีบดอกสีม่วง กลีบยับย่น เกสรตัวผู้มีอับเรณูสีเหลือง ผลแบบเบอร์รี แก่เต็มที่สีเหลือง ชาวขมุใช้ผลใส่แกงหรือเป็นผักจิ้มทิพย์สุดา ตั้งตระกูล. 2541. พฤกษศาสตร์พื้นบ้านของชาวขมุ ชาวลัวะและชาวถิ่นในบางพื้นที่ของจังหวัดน่านวิทยานิพนธ์ (วิทยาศาสตรมหาบัณฑิตมหาวิทยาลัยเชียงใหม่ 242 หน้า ดูฉบับเต็ม  ในลาวนำมาเจาะเอาแกนและไส้ออก หั่นเป็นชิ้นเล็กๆ แช่น้ำปูนใส นำไปยำกับหมูสับ ใส่ใบขิงซอยเพียสิง จะเลินสิน. ตำรับอาหารพระราชวังหลวงพระบาง แปลโดย จินดา จำเริญ. พิมพ์ครั้งที่ 2. กทม. ผีเสื้อลาว. 2553. หน้า 21-22ชาวเผ่านิลกิริสใช้ผลรักษาฝีที่นิ้วRémi Tournebize, Points on the ethno-ecological knowledge and practices among four Scheduled Tribes of the Nilgiris: Toda, Kota, Alu Kurumba and Irula, with emphasis on Toda ethnobotany, Institute of Research for Development (Marseille), Thesis 2013, p. 103 ในเนปาลใช้รากเป็นยาต้ม รักษาอาการไอ หอบหืด เจ็บหน้าอกRB Mahato, RP Chaudhary, Ethnomedicinal study and antibacterial activities of selected plants of Palpa district, Nepal , Scientific World, Vol. 3, No. 3, July 2005, p. 29[4]

รวมภาพ
# วิทยาลัยพัฒนา
วิทยาลัยพัฒนา  เป็นสถาบันอุดมศึกษาเอกชน 1 ใน 5 แห่งแรกในประเทศไทยถูกสถาปนาขึ้นพร้อมกับ วิทยาลัยเกริก วิทยาลัยกรุงเทพ วิทยาลัยไทยสุริยะ และวิทยาลัยธุรกิจบัณฑิตย์ ได้รับอนุญาตจากทบวงมหาวิทยาลัย เมื่อวันที่ 28 พฤษภาคม พ.ศ. 2513ราชกิจจานุเบกษา ประกาศกระทรวงศึกษาธิการ เรื่อง การจัดตั้งวิทยาลัยเอกชน, ราชกิจจานุเบกษา เล่ม ๘๗ ตอนที่ ๖๐ ง หน้า ๒๐๘๑ ๗ กรกฎาคม พ.ศ. ๒๕๑๓ รัฐมนตรีว่าการทบวงมหาวิทยาลัย โดยความเห็นชอบของคณะกรรมการวิทยาลัยเอกชน ได้มีคำสั่งให้วิทยาลัยพัฒนาอยู่ในความควบคุมของทบวงมหาวิทยาลัย และได้แต่งตั้งคณะกรรมการควบคุมวิทยาลัยพัฒนาขึ้นเพื่อแก้ไขปัญหาต่างๆ แต่คณะกรรมการได้พิจารณาแล้วว่าวิทยาลัยพัฒนาไม่สามารถดำเนินกิจการต่อไปได้ วิมลศิริ ชำนาญเวช รัฐมนตรีว่าการทบวงมหาวิทยาลัย จึงได้มีคำสังเพิกถอนใบอนุญาตจัดตั้งเมื่อวันที่ 31 พฤษภาคม พ.ศ. 2520ประกาศทบวงมหาวิทยาลัย เรื่อง การเพิกถอนใบอนุญาตให้จัดตั้งวิทยาลัยพัฒนา
# แอ็นสท์ กึนเทอร์ เช็งค์
แอ็นสท์ กึนเทอร์ เช็งค์ (3 ตุลาคม ค.ศ. 1904 – 21 ธันวาคม ค.ศ. 1998) เป็นแพทย์ชาวเยอรมันและเป็นสมาชิกของหน่วยเอ็สเอ็ส (ชุทซ์ชตัฟเฟิล) เนื่องจากเขามีโอกาสได้พบอดอล์ฟ ฮิตเลอร์ เป็นครั้งสุดท้ายในช่วงท้ายของสงครามโลกครั้งที่สอง บันทึกความทรงจำของเขาจึงได้รับการพิสูจน์ว่ามีคุณค่าต่อทางประวัติศาสตร์ การบรรยายเหตุการณ์ในสมัยนั้นของเช็งค์มีความโดดเด่นในงานเขียนของโยอาคิม เฟ็สท์ (Joachim Fest) และเจมส์ เพรสตัน โอดอนเนลล์ (James Preston O'Donnell) ที่ว่าด้วยการสิ้นสุดของชีวิตฮิตเลอร์ และถูกรวมอยู่ในภาพยนตร์เรื่อง ปิดตำนานบุรุษล้างโลก
# เทราเดิล ยุงเงอ
แกร์เทราท์ "เทราเดิล" ยุงเงอ  นามสกุลเดิม ฮุมพส์ (16 มีนาคม ค.ศ. 1920 – 10 กุมภาพันธ์ ค.ศ. 2002) ทำงานเป็นเลขานุการส่วนตัวคนสุดท้ายของอดอล์ฟ ฮิตเลอร์ ตั้งแต่เดือนธันวาคม ค.ศ. 1942 ถึงเดือนเมษายน ค.ศ. 1945 หลังจากได้พิมพ์พินัยกรรมให้แก่ฮิตเลอร์แล้ว เธอยังคงอยู่ในฟือเรอร์บุงเคอร์ใจกลางกรุงเบอร์ลินจนกระทั่งฮิตเลอร์ถึงแก่อสัญกรรม หลังจากนั้นเธอก็ถูกจับกุมและจำคุกในเดือนมิถุนายน ค.ศ. 1945 และถูกเจ้าหน้าที่ทหารฝ่ายอเมริกันและฝ่ายโซเวียตสอบปากคำ ต่อมาในเยอรมนีตะวันตกหลังสงคราม เธอยังคงทำงานเป็นเลขานุการต่อไปจนกระทั่งเกษียณ ในวัยชรา ยุงเงอตัดสินใจที่จะเผยแพร่บันทึกความทรงจำของเธอ โดยอ้างว่าเธอทำงานให้กับฮิตเลอร์และนาซีเยอรมนีโดยที่ไม่ได้รับรู้ถึงความโหดร้ายจากนาซีในช่วงสงครามเลย แต่ก็โทษตัวเองที่ไม่มีโอกาสได้ตรวจสอบรายงานเกี่ยวกับพวกเขา เรื่องราวของเธอได้รับการดัดแปลงเป็นบทโทรทัศน์หรือภาพยนตร์หลายครั้ง โดยเฉพาะภาพยนตร์เรื่อง ปิดตำนานบุรุษล้างโลก ใน ค.ศ.  2004
# ไฮนทซ์ ลิงเงอ
ไฮนทซ์ ลิงเงอ (23 มีนาคม ค.ศ. 1913 — 9 มีนาคม ค.ศ. 1980) เป็นพันโทในหน่วยเอ็สเอ็ส (ชุทซ์ชทัฟเฟิล) ซึ่งทำหน้าที่เป็นพนักงานขับรถให้แก่ฟือเรอร์อดอล์ฟ ฮิตเลอร์ ลิงเงอเป็นหนึ่งในบุคคลที่อยู่ในฟือเรอร์บุงเคอร์เมื่อวันที่ 30 เมษายน ค.ศ. 1945 ในช่วงที่ฮิตเลอร์กระทำอัตวินิบาตกรรม
# ดับเบิลดรากอน IV
ดับเบิลดรากอน IV  เป็นวิดีโอเกมแนวบีตเอ็มอัปในซีรีส์ดับเบิลดรากอน ที่ได้รับการวางแผนสำหรับการเปิดตัวในเดือนมกราคม ค.ศ. 2017 สำหรับเพลย์สเตชัน 4 และไมโครซอฟท์ วินโดวส์

 รูปแบบการเล่น 
นอกจากโหมดเนื้อเรื่อง เกมนี้มีโหมดสองผู้เล่น

 การพัฒนา 
ความแตกต่างจากเกมก่อนหน้านี้ในซีรีส์ ภาคต่อนี้ได้รับการพัฒนาโดยอาร์คซิสเต็มเวิร์คที่ได้ซื้อลิขสิทธิ์ซีรีส์ในปี ค.ศ. 2015 นักพัฒนาซีรีส์หลายรายยังคงร่วมงานกับโครงการนี้อย่างต่อเนื่อง รวมถึงผู้กำกับ, นักออกแบบตัวละคร, นักแต่งเพลง และโปรแกรมเมอร์คนเดิมDouble Dragon IV is coming January 30th, 2017 - The VergeDouble Dragon coming back in 2017 - Polygon เกมนี้ได้รับการเปิดเผยในช่วงปลายเดือนธันวาคม ค.ศ. 2016 ผ่านภาพยนตร์โฆษณาที่แสดงถึงรูปแบบการเล่น เว็บไซต์เกมสปอต ได้คาดหวังว่าจะมีการปรับปรุงกราฟิกอย่างเดียวกันกับดับเบิลดรากอนนีออน ทว่า รูปแบบการเล่นและกราฟิกของภาคใหม่นี้กลับมีรูปแบบที่คล้ายกับพอร์ตที่ทำสำหรับระบบแฟมิคอมมากกว่า ซึ่งกราฟิกตัวละครได้ยึดรูปแบบโดยตรงจากภาคเก่า ๆ เหล่านั้นDouble Dragon 4's Gameplay Looks Unbelievably Old School - GameSpot

เกมนี้มีแผนที่จะจัดจำหน่ายในวันที่ 29 มกราคม ค.ศ. 2017 สำหรับระบบบเพลย์สเตชัน 4 และวันที่ 30 มกราคม สำหรับระบบไมโครซอฟท์ วินโดวส์
# ชะนีคิ้วขาวสกายวอล์คเกอร์
ชะนีคิ้วขาวสกายวอล์คเกอร์ หรือ ชะนีฮูล็อกสกายวอล์คเกอร์  เป็นวานรจำพวกชะนีชนิดหนึ่ง จัดอยู่ในประเภทฮูล็อกหรือชะนีคิ้วขาว เป็นชนิดที่เพิ่งถูกค้นพบเมื่อต้นปี ค.ศ. 2017

โดยชะนีคิ้วขาวสกายวอล์คเกอร์ได้ถูกจำแนกออกเป็นชนิดใหม่โดยคณะนักวิจัยแห่งมหาวิทยาลัยซุนยัตเซนของจีน โดยทำการเปรียบเทียบลักษณะทางกายภาพและพันธุกรรม พบว่ามีความแตกต่างไปจากชะนีคิ้วขาว 2 ชนิดที่เป็นที่รู้จักกันดีอยู่แล้ว จึงได้จำแนกออกเป็นชนิดใหม่ และให้ชื่อทั้งชื่อวิทยาศาสตร์และชื่อสามัญสอดคล้องกัน โดยชื่อสามัญตั้งตามชื่อของลุค สกายวอล์คเกอร์ ตัวละครเอกจากภาพยนตร์ไซไฟชุด Star Wars มีความหมายที่แปลได้ว่า "การเคลื่อนไหวของสรวงสวรรค์"

คาดว่ามีจำนวนประชากรประมาณ 200 ตัวอาศัยอยู่ในป่าดิบทึบของจีนและบางส่วนในพม่า แต่ในส่วนพฤติกรรมแล้วยังไม่เป็นที่ทราบแน่ชัด หน้า 7 วิทยาการ-เกษตร, ค้นพบชะนีคิ้วขาวสายพันธุ์ใหม่ ตั่งชื่อตามหนัง Star Wars. "โลกโศภิณ". ไทยรัฐปีที่ 68 ฉบับที่ 21548: วันพฤหัสบดีที่ 19 มกราคม พ.ศ. 2560 แรม 7 ค่ำ เดือน 2 ปีวอก
# บุคคลสิทธิ
บุคคลสิทธิ หมายถึง สิทธิที่มีอยู่เหนือบุคคลในอันที่จะบังคับบุคคลซึ่งเป็นคู่สัญญาหรือเป็นลูกหนี้ให้กระทำการอย่างใดอย่างหนึ่ง หรือให้งดเว้นมิให้กระทำการอย่างใดอย่างหนึ่ง หรือให้ส่งมอบทรัพย์ให้ เช่น สิทธิของเจ้าหนี้ตามสัญญากู้ซึ่งสามารถบังคับให้ลูกหนี้ชำระเงินตามสัญญากู้ได้ สิทธิตามสัญญาเช่า ซึ่งผู้ให้เช่ามีสิทธิบังคับผู้เช่าให้ชำระค่าาตามสัญญาเช่าได้ และผู้เช่าก็มีสิทธิบังคับผู้ให้เช่าให้ส่งมอบทรัพย์ที่เช่าได้ หรือสิทธิตามสัญญาจ้างทำของซึ่งผู้ว่าจ้างมีสิทธิบังคับให้ผู้รับจ้างทำการใด ๆ ตามสัญญาจ้างทำของได้ และผู้รับจ้างก็มีสิทธิบังคับให้ผู้ว่าจ้างชำระค่าจ้างได้ หรือสิทธิเรียกค่าสินไหมทดแทนในทางละเมิด ซึ่งผู้เสียหายมีสิทธิบังคับผู้ทำละเมิดให้ชดใช้ค่าสินไหมทดแทนให้แก่ตนได้ เป็นต้น

บุคคลสิทธินี้เป็นสิทธิที่จะบังคับเอาแก่คู่สัญญาผู้สืบสิทธิของคู่สัญญา หรือ ลูกหนี้เท่านั้น จะใช้บังคับหรือใช้ยันต่อบุคคลอื่นทั่วไปมิได้เลย และหากคู่สัญญาผู้สืบสิทธิของคู่สัญญา หรือลูกหนี้ไม่ปฏิบัติตามสิทธินั้น ๆ ผู้ที่มีสิทธิความสัญญาหรือเจ้าหนี้ต้องฟ้องร้องบังคับคดียังโรงศาล จะบังคับกันเองมิได้ บุคคลสิทธินี้อาจเกิดขึ้นได้โดยนิติกรรม เช่น สัญญา หรือนิติเหตุ เช่นละเมิดก็ได้
# ซิสพลาติน
ซิสพลาติน (Cisplatin) หรือชื่อในอดีตคือ เกลือเปรอน (Peyrone's salt) เป็นยาเคมีบำบัด ออกฤทธิโดยไปยับยั้งการจำลองตัวเองของดีเอ็นเอ ใช้ในการรักษาโรงมะเร็งต่างๆ คือ มะเร็งอัณฑะ, มะเร็งรังไข่, มะเร็งเต้านม, มะเร็งกระเพาะปัสสาวะ, มะเร็งศีรษะและคอ, มะเร็งปากมดลูก, มะเร็งปอด, มีโซธีลิโอมา, มะเร็งหลอดอาหาร, เนื้องอกที่สมอง และ นิวโรบลาสโตมา สามารถรับยานี้ได้โดยการฉีดเข้าหลอดเลือดดำ

อาการข้างเคียงจากการใช้ยาซิสพลาตินได้แก่ เกิดการกดไขกระดูก, ได้ยินไม่ชัด, ปัญหาเกี่ยวกับไต และ อาเจียน อาหารข้างเคียงระดับรุนแรงได้แก่ อาการชา, เดินลำบาก, ภูมิแพ้ และเป็นโรคระบบหัวใจหลอดเลือด สตรีมีครรภ์ควรหลีกเลี่ยงการใช้ยานี้

ซิสพลาตินถูกค้นพบในปี ค.ศ. 1845 โดยนักเคมีชาวอิตาลีนามว่า มิเกลเล เปรอน ได้รับการอนุญาตให้ใช้เป็นยาในปี ค.ศ. 1978 เป็นหนึ่งในยาที่ถูกขึ้นทะเบียนเป็นยาหลักขององค์การอนามัยโลก
# ไมด์เรด เบิร์ก
ไมด์เรด บลิส  หรือที่รู้จักกันดีคือ ไมด์เรด เบิร์ก  เป็นนักมวยปล้ำอาชีพหญิงชาวอเมริกัน ที่ได้เข้าสู่หอเกียรติยศดับเบิลยูดับเบิลยูอี ในหมวดเลกาซีฮอลออฟเฟม, หอเกียรติยศมวยปล้ำอาชีพ และ Wrestling Observer Hall of Fame เธอมีชื่อเสียงที่สุดในช่วงกลางทศวรรษ 1930 - กลางทศวรรษ 1950 เธอเป็นอดีตแชมป์ NWA World Women's Championship คนแรกที่ครองแชมป์ถึง 20 ปี

ผลงานแชมป์ความสำเร็จ
 Independent
 Women's World Championship (3 times)
 National Wrestling Alliance
 NWA World Women's Championship (1 time)
 Professional Wrestling Hall of Fame
 Class of 2002
 World Women's Wrestling Association
 WWWA World Heavyweight Championship (1 time)
 Wrestling Observer Newsletter
 Wrestling Observer Newsletter Hall of Fame (class of 1996)
 WWE
 WWE Hall of Fame (class of 2016)

บันทึก
# สโมสรฟุตบอลนครศรีฯ ยูไนเต็ด
สโมสรฟุตบอลนครศรียูไนเต็ด  เป็นสโมสรฟุตบอลอาชีพของไทยที่ตั้งอยู่ที่ ถนนสะพานยาว ตำบลโพธิ์เสด็จ อำเภอเมือง จังหวัดนครศรีธรรมราช ปัจจุบันลงเล่นในระดับไทยลีก 2

โดยสโมสรนครศรียูไนเต็ด ก่อตั้งขึ้นเมื่อปี ค.ศ. 2020 และเข้ามาสู่ระบบลีกอาชีพจากการซื้อสิทธิในการลงแข่งขันไทยลีก 3 มาจากสโมสรฟุตบอลมหาวิทยาลัยราชพฤกษ์http://www.supersubthailand.com/news/14156-7/index.html?fb_comment_id=1167790043302894_1169784079770157 ได้ปรับเปลี่ยนผู้บริหารใหม่ และในปี 2020 ชุดผู้บริหารได้ปรับเปลี่ยนใหม่อีกครั้ง

 ประวัติ 
หลังจบการแข่งขันเอไอเอสลีก ดิวิชั่น 2 ฤดูกาล 2559 สโมสรฟุตบอลนครศรี เฮอริเทจ ที่ได้อันดับสุดท้ายในโซนภาคใต้ ต้องตกชั้นลงสู่ลีกสมัครเล่นอย่างไทยลีก อเมเจอร์ ทัวร์นาเมนต์ ประกอบกับทางสโมสรฟุตบอลมหาวิทยาลัยราชพฤกษ์ ซึ่งลงแข่งขันในโซนตะวันตก ได้เลื่อนชั้นขึ้นไปแข่งขันในไทยลีก 3 มีนโยบายส่งทีมลงแข่งขันกีฬาในระดับมหาวิทยาลัยแทนการลงแข่งในระดับลีกอาชีพ ผู้บริหารของสโมสรฟุตบอลนครศรีเฮอริเทจ ที่ตกชั้นจึงได้เข้ามาซื้อสิทธิในการลงแข่งขันในไทยลีก 3 จากมหาวิทยาลัยราชพฤกษ์

หลังจากที่ได้สิทธิในการลงแข่งขันมาจากมหาวิทยาลัยราชพฤกษ์ จึงได้ก่อตั้งสโมสรขึ้นมาใหม่ในชื่อ นครศรีธรรมราช ยูนิตี้  โดย พิชญ์ปวีร์ บุณยเกียรติ ที่เคยเป็นรองประธานสโมสรของนครศรีเฮอริเทจ ได้เข้ามาเป็นประธานสโมสรของนครศรีธรรมราช ยูนิตี้ หลังจากนั้นในฤดูกาล 2018 นายปิยะชาติ ศิริปะชะนะ เจ้าของธุรกิจกลุ่ม NAZA GROUP ได้เข้ามาเทคโอเวอร์สโมสร และเปลี่ยนชื่อเป็น สโมสรนครศรียูไนเต็ด และในฤดูกาล 2020 นายชนนพัฒฐ์ นาคสั้ว ได้เข้ามาดูแลทีมฟุตบอลนครศรียูไนเต็ด ต่อ พร้อมกับเปลี่ยนสัญลักษณ์สโมสรใหม่

ปัจจุบันนี้ ได้ปรับเปลี่ยนคณะกรรมการบริหารสโมสรฯ ใหม่ เป็น นางสาวกฤตพร คงเคว็จ เพื่อให้การจัดการทีมในการเตรียมทีมให้มีความพร้อมสูงสุด ในการดำเนินงาน

 ผู้เล่น 
 ผู้เล่นชุดปัจจุบัน 

 ผู้เล่นที่ถูกยืมตัว 

ทีมสตาฟโค้ช
ตำแหน่งสตาฟผู้อำนวยการด้านเทคนิค ว่างหัวหน้าผู้ฝึกสอน ศราวุธ วงศ์ใหม่  (รักษาการ)ผู้ช่วยผู้ฝึกสอน นัทพงศ์ ทอดสนิทผู้ฝึกสอนผู้รักษาประตู  กิตติพศ หีบแก้วผู้ฝึกสอนฟิตเนส นักกายภาพบำบัด ผู้จัดการทั่วไป ทัดเทพ บริบูรณ์เลขานุการสโมสรฯ ชาญ ตัณฑปุตตะ

 ผลงานแบ่งตามฤดูกาล 
 ฤดูกาล  ลีกเอฟเอคัพลีกคัพ ผู้ทำประตูสูงสุด ระดับลีก แข่ง ชนะ เสมอ แพ้ ได้ เสีย คะแนน อันดับ ชื่อ จำนวนประตู2563–64ไทยลีก 3โซนภาคใต้16925301729อันดับที่ 4ไม่ได้เข้าร่วมงดจัดการแข่งขัน อิสระพงษ์ ลิละคร72564–65ไทยลีก 3โซนภาคใต้241572471952อันดับที่ 2รอบคัดเลือกรอบ 32 ทีมสุดท้าย  เอรีแวลตู12ไทยลีก 3รอบแชมเปี้ยนส์ลีก โซนล่าง5230929อันดับ 22565–66ไทยลีก 234	14911484251อันดับที่ 8รอบแรกรอบเพลย์ออฟ อีวังดรู เปาลิสตา122566–67ไทยลีก 23416117604059อันดับที่ 5รอบ 64 ทีมสุดท้ายรอบ 32 ทีมสุดท้าย โรดรีกู มารันเญา152567–68ไทยลีก 23213514515244อันดับที่ 9รอบ 16 ทีมสุดท้ายรอบเพลย์ออฟ โรดรีกู มารันเญา22

ชนะเลิศรองชนะเลิศอันดับที่ 3เลื่อนชั้นตกชั้น

 สถิติต่าง ๆ ของสโมสร 
 ในฤดูกาล 2562 สโมสรสามารถผ่านเข้าถึงรอบ 16 ทีมสุดท้ายของ ช้าง เอฟเอคัพ 2562

 แหล่งข้อมูลอื่น